קמא קמילה

קמא קמילה (נולדה בשם: קמילה טרגולוב ב-1 באוקטובר 1978) היא מוזיקאית, מלחינה ישראלית ממוצא אזרבייג'ני.

ביוגרפיה
קמילה נולדה בבאקו בירת אזרבייג'ן למשפחת מוזיקאים מפורסמת. אמה, זמפירה מוזיקאית ופסנתרנית ואביה רמיס איש עסקים. היא עלתה לארץ עם משפחתה בשנת 1990 ולמדה בתיכון עירוני ה' בתל אביב. בצבא שירתה במשרד ראש הממשלה בחיל השלישות. לאחר הצבא למדה בסטודיו למשחק ניסן נתיב אותו סיימה בשנת 2003, בו היא מלמדת למעלה מעשר שנים. היא מורה לפיתוח קול ומוזיקה לנוער בסיכון ברשת אמי"ת.

קריירה
בשנת 2003 הקימה סטודיו לפיתוח קול בשם "קמא קמילה". בין תלמידיה אמנים מוכרים מתעשיית הבידור בארץ. בשנת 2010 הקימה את הלהקה הנושאת שמה, איתה מופיעה בישראל ומחוצה לה.

בשנת 2011 הופיעה בפסטיבל חשיפה שבו חשפה לראשונה את פרויקט "אדמה". שירי הפרויקט יצאו באלבומה "אדמה" בשנת 2015.

משנת 2015 עד 2019 הופיעה בפסטיבל Slet-Bubeniku בצ'כיה.

ב-15 ביולי 2015 הוציאה את אלבום הבכורה "אדמה", אלבום בו משולבים מוזיקה ישראלית למוזיקה אזרבייז'נית, מיזוג תרבויות אסלאם ויהדות במטרה למצוא את האני שלה כבת לאב מוסלמי ואם יהודייה. הקלטות האלבום נעשו באזרבייג'ן אותם תיעד הבמאי רפאל רפאלי בסרט התיעודי הנקרא על שם האלבום "אדמה". בסרט משתתפים חברי הלהקה, התזמורת הלאומית של אזרבייג'ן. הצילומים נערכו הבניין התזמורת ואת הפרויקט ניהלה אמה. שירי האלבום זכו להשמעות רבות בתחנות רדיו בהן גלגלצ, 88FM וכאן גימל. האלבום זכה לביקורות מצוינות. את האלבום הפיק מוזיקלית דורון רפאלי מלהקת "טררם".

בשנת 2016 הופיעה עם אמה בפסטיבל העוד בירושלים.

בשנת 2021 השתתפה בתוכנית הטלוויזיה, אקס פקטור ישראל לאירוויזיון 2022.

בינואר 2022 חידשה את שירה של להקת אתניקס וזהבה בן, "קטורנה מסאלה". השיר הושמע בתחנות רבות וזכה לביקורות מצוינות.

באפריל 2022 יצא אלבומה השני שהוא אלבום בינלאומי ראשון שלה, "My Baby Cancer". נוסף שאת שיריו כתבה והלחינה. שירי האלבום מתארים את מסע החלמתה מסרטן השד. את ההפקה המוזיקלית עשה נועם הלפרט.

חייה האישיים
בין השנים 2021-2019 הייתה בת זוגה של השפית מאיה פרר. קמילה מזדהה כאל-הורית.

קישורים חיצוניים

הערות שוליים

בוגרי תיכון עירוני ה'
בוגרי הסטודיו למשחק ניסן נתיב
זמרות ישראליות
זמרים להט"בים ישראלים
פסנתרניות ישראליות
מורים לפיתוח קול
משתתפי אקס פקטור ישראל
אל-הוריות ישראליות
עולים בשנות ה-1990
אל-הוריים ישראלים
בוגרות תיכון עירוני ה' (תל אביב)
בוגרות הסטודיו למשחק ניסן נתיב
מלחינות ישראליות
מלחינים ישראלים
מורות לפיתוח קול
פסנתרנים ישראלים
עולות בשנות ה-1990
מוזיקאיות ישראליות
מוזיקאים ישראלים
ישראלים ילידי אזרבייג'ן
ישראליות ילידות אזרבייג'ן
ישראליות שנולדו ב-1978
ישראלים שנולדו ב-1978